Diari Oficial de la Generalitat Valenciana


Sumari del DOGV 7075, del 25-07-2013 (2013/7475)

Notificació de la sentència dictada en el procediment ordinari número 529/2011.
-------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7475


Organisme emissor
:   Jutjat de Primera Instància Número 4 de Requena

Tipus de document
:   Edicte

Notificació de la sentència dictada en el procediment ordinari número 529/2011. [2013/7475]  
Procediment ordinari 529/2011  
En este procediment esmentat més amunt, seguit a instàncies de Francisco Javier Aldaz García contra Construcciones Obrasmed, SL, i Montes de Llanorel, SA, s'ha dictat la sentència, que, literalment, diu així:  
«Sentència número 142/2012  
Requena, 7 de desembre de 2012  
Rosa María Gonzalo Rodríguez, jutgessa del Jutjat de Primera Instància i Instrucció número 4 d'esta població, he vist estes actuacions de juí ordinari número 529/12810, seguides a instàncies de Francisco Javier Aldaz García, representat per la procuradora Vanessa Ramos Ruiz i assistit pel lletrat Luis Alberto Plumed Almazán, en l'exercici d'una acció declarativa del domini per prescripció adquisitiva, contra Montes de Llanorel, SA, i Construcciones Obrasmed, SL, en situació de rebel·lia processal, i dicte en nom del rei esta sentència sobre la base dels següents: [?]  
Antecedents de fet  
Primer. La procuradora Vanessa Ramos Ruiz, en representació de Francisco Javier Aldaz García, va presentar, en data 24 de juny de 2011, una demanda de juí ordinari contra Montes de Llanorel, SA, i Construcciones Obrasmed, SL, en l'exercici d'una acció declarativa del domini per usurpació, en què, després d'al·legar els fets i fonaments de dret que va estimar oportuns en suport de les seues pretensions, sol·licitava una sentència mitjançant la qual es declarara que el demandant és titular de ple domini per prescripció adquisitiva de les finques números 3259 i 3260 del Registre de la Propietat número 1 de Chiva, síties a Macastre (València), urbanització Llanorel, número 94-b i 99, servint com a títol suficient la testimoniança d'esta sentència i de la seua fermesa per a inscriure les finques, en ple domini, a nom de Francisco Javier Aldaz García, amb la cancel·lació prèvia de les inscripcions contradictores que persistisquen al Registre de la Propietat, i es condemnara les mercantils demandades a sotmetre's a la declaració anterior, amb la condemna expressa a costes a les codemandades.  
Segon. Després d'aclarir el demandant, amb el requeriment previ d'este Jutjat a este efecte, contra qui dirigia la demanda, esta va ser admesa a tràmit per un decret de 4 de juliol de 2011, en què es va disposar traslladar la demanda i els documents d'esta a les mercantils codemandades i citar-les perquè, en el termini de 20 dies, comparegueren de forma legal en les actuacions i contestaren a la demanda, citació a termini que després de diverses diligències d'esbrinament de parador de les entitats codemandades es va practicar finalment per edictes, sense que comparegueren de forma legal les codemandades, i per això, per mitjà d'una diligència d'ordenació de 19 de desembre de 2011 van ser declarades en situació de rebel·lia processal i es van convocar les parts a l'audiència prèvia legalment prevista, assenyalant-se per a la celebració el dia 24 de maig de 2012.  
Arribat el dia i hora assenyalat per a l'audiència prèvia, hi va assistir només la part actora, que es va ratificar en la seua demanda i va proposar els mitjans de prova que va considerar convenients, i la jutgessa en el mateix acte va resoldre sobre l'admissió d'estos, i es van convocar les parts a juí, assenyalant-se per a celebrar-lo el dia 4 de desembre de 2012.  
Tercer. La celebració del juí va tindre lloc en la data assenyalada, amb la compareixença únicament de la part demandant, i es van practicar les proves proposades i admeses que van poder acomplir-se en l'acte esmentat. A continuació, la part actora va formular oralment les seues conclusions i van quedar les actuacions vistes per a sentència, sense cap altre tràmit. Es va registrar la vista en un suport apte per a la gravació i reproducció del so i de la imatge, i es van observar substancialment la resta de les prescripcions legals en la tramitació d'este procediment.  
  
Fonaments de dret  
Primer. L'acció exercida en la demanda es fonamenta en la possessió del demandant a títol de propietari, quieta i pacífica, de les finques síties a Macastre (València), urbanització Llanorel, número 94-b i 99. De les declaracions testificals de Federico Elías Vidal i Amparo Pastor Badelles, veïns de la urbanització Llanorel, sense interés en el resultat d'este litigi, els quals van afirmar tindre coneixement que la família de l'actor ja ocupava les parcel·les litigioses quan ells van arribar a l'esmentada urbanització, en els anys 1975 i 1982-83, respectivament, així com que tenien una caseta als terrenys esmentats, assistien a les juntes de propietaris com a propietaris i pagaven els gastos d'aigua, benzina i, posteriorment, d'electricitat a Iberdrola, aspectes estos últims que resulten així mateix acreditats dels documents número 13 a 16 adjuntats a la demanda i no impugnats de contrari, cal concloure que el demandant ha provat amb suficiència, tal com li incumbia per virtut del que establix l'article 217.2 de la Llei d'Enjudiciament Civil, la possessió pacífica, ininterrompuda, de bona fe i a títol de propietari de les finques esmentades, durant més de 30 anys, per això, d'acord amb el que disposa l'article 1959 del Codi Civil, s'ha produït la prescripció adquisitiva d'estes, que s'al·lega en la demanda, cosa que en determina l'estimació.  
  
Segon. Pel fet d'estimar-se la demanda, pertoca imposar a les codemandades que han vist rebutjades totes les seues pretensions, el pagament de les costes causades en este procediment, d'acord amb el que disposa l'article 394.1 de la Llei 1/2000, de 7 de gener, d'Enjudiciament Civil.  
Vistos els preceptes legals esmentats i tots altres que hi són aplicables de manera general i pertinent,  
Dispose  
Estime la demanda interposada per la procuradora Vanessa Ramos Ruiz, en representació de Francisco Javier Aldaz García, contra Montes de Llanorel, SA, i Construcciones Obrasmed, SL, en situació de rebel·lia processal, i en conseqüència:  
1. Declare que Francisco Javier Aldaz García és propietari en ple domini, per prescripció adquisitiva extraordinària, de les finques síties a Macastre (València), urbanització Llanorel, número 94-b i 99, inscrites al Registre de la Propietat número 1 de Chiva en els següents termes, respectivament, finca registral de Macastre número 3259, inscrita al tom 581, llibre 17, foli 43, inscripció 1a, i finca registral de Macastre número 3260, inscrita al tom 581, llibre 17, foli 44, inscripció 8a.  
  
2. Condemne Montes de Llanorel, SA, i Construcciones Obrasmed, SL, a sotmetre's a la declaració anterior.  
3. Dispose, una vegada siga ferma esta sentència, que se n'expedisca una testimoniança a fi que siga inscrita al Registre de la Propietat com a títol suficient de domini, i que es cancel·len els assentaments registrals contraris a la declaració de domini anterior.  
4. Condemne les codemandades esmentades a pagar les costes causades en este procediment.  
Notifiqueu esta resolució a les parts, amb la indicació que s'hi pot interposar un recurs d'apel·lació davant d'este Jutjat dins del termini de 20 dies, comptador des de l'endemà de la notificació d'aquella (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució, haurà de constituir-se un depòsit de 50 euros, que serà tornat només en el cas que el recurs siga estimat.  
El depòsit haurà de constituir-se ingressant la quantitat esmentada en el Banc de Banesto, en el compte corresponent a este expedient (2333-3064-85-5263-11), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
Una vegada siga ferma la resolució, inseriu l'original en el llibre de sentències i uniu-ne una testimoniança literal a les actuacions.  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada per la jutgessa que la va dictar, mentres estava constituïda en audiència pública el dia de hui. En done fe.»  
I atés que els demandats, Construcciones Obrasmed, SL, i Montes de Llanorel, SA, es troben en parador desconegut, expedisc este edicte perquè els valga de notificació de forma deguda.  
  
Requena, 29 de maig de 2013.- La secretària judicial: Elia Domingo Barberá.